Bólint, mire egyetlen csettintéssel feloldom a mágiát. Az oxigénhiánytól aléltan omlana össze, de elkapom, a derekánál fogva emelem oda a legközelebb állóhoz, elmagyarázván neki, hogy a hölgy rosszul lett. Felajánlja, hogy kikíséri levegőzni, én pedig terhemtől megszabadulva fordulok vissza Ebonyhoz, mintha mi sem történt volna - erre azt látom, hogy már javában vedel.